अनुपमा होस्केरे

अनुपमा होस्केरे (डिसेंबर २०, इ.स. १९६४:कर्नाटक, भारत ) ह्या मास्टर कठपुतळी कलाकार आणि कठपुतळीच्या पारंपारिक कलाप्रकाराला पुनरुज्जीवित करण्यासाठी काम करणाऱ्या धातू पपेट थिएटर, बंगळूर च्या संस्थापक-संचालक आहेत. आणि त्या प्रतिष्ठित संगीत नाटक अकादमी पुरस्काराच्या २०१८ साल मधील प्राप्तकर्त्या आहेत.

ओळख आणि कारकीर्द 
श्रीमती अनुपमा होस्केरे यांचा जन्म २० डिसेंबर  १९६४ रोजी बंगळूर येथे झाला. श्रीमती अनुपमा या बीएमएस कॉलेज ऑफ इंजिनीअरिंग,  बंगळूरमधून अभियांत्रिकी पदवीधर असून त्यांनी कॅलिफोर्निया स्टेट युनिव्हर्सिटी, लॉंग बीच येथून पदव्युत्तर पदवी प्राप्त केली आहे.  या संगीत नाटक अकादमी पुरस्कारप्राप्त श्री एम.आर. रंगनाथ राव यांच्याकडून कर्नाटकातील पारंपरिक स्ट्रिंग कठपुतळीची कला शिकली आहे.  कठपुतळी बनवणे, पपेट थिएटर प्रोसेनियम डिझाइन, कठपुतळी नाटकांसाठी स्क्रिप्ट लेखन आणि कठपुतळी थिएटरमध्ये प्रकाश आणि ध्वनी प्रभाव यासह कठपुतळीच्या संमिश्र कला प्रकारातील प्रत्येक पैलूंचा तिला विस्तृत अनुभव आहे. कठपुतळी कलेकडे लक्ष वेधून घेण्याच्या उद्देशाने तिने कठपुतळी महोत्सव आयोजित करणे आणि भारतभरातील कलाकारांना आमंत्रित करणे सुरू केले. सात वर्षांपूर्वी २०१५ मध्ये हा महोत्सव आंतरराष्ट्रीय बनला आणि धातू आंतरराष्ट्रीय पपेट फेस्टिव्हल म्हणून ओळखला जाऊ लागला.

पुरस्कार 
आर्ट ऑफ लिव्हिंग फाउंडेशनने कठपुतळीतील उत्कृष्ट कामगिरीबद्दल तिला विशालाक्षी पुरस्कारासारखे अनेक पुरस्कार मिळाले आहेत; आणि असोसिएशन ऑफ कन्नड कूटस ऑफ अमेरिका (एकेकेए), सॅन फ्रान्सिस्को, यू.एस.ए. कडून कठपुतळी क्षेत्रातील उत्कृष्ट महिला पुरस्कार. कर्नाटकातील कठपुतळीतील योगदानाबद्दल श्रीमती अनुपमा होस्केरे यांना २०१८ सालचा संगीत नाटक अकादमी पुरस्कार मिळाला आहे.

संदर्भ

इ.स. १९६४ मधील जन्म
स्त्री चरित्रलेख
संगीत नाटक अकादमी पुरस्कारविजेते